Diari Oficial de la Generalitat Valenciana


Sumari del DOGV 4902, del 14-12-2004 (2004/12355)

ACORD de 18 de novembre de 2004, de la directora general del Servef, pel qual s'amplia el termini de presentació de justificacions per als beneficiaris de les ajudes dels programes d'ocupació pública d'interés social, salari jove, en col·laboració amb les corporacions locals i el pla de manteniment dels servicis públics a les zones d'interior.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4902

Data del DOGV
:   14-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/12644


Data del document
:   18-11-2004

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * administració local
    * administració regional
    * ajuda pública
    * ajuda a l'ocupació
    * creació d'ocupació
    * suport econòmic
    * atur juvenil
    * societat sense fins de lucre
    * inserció professional
    * administració central
    * universitat
    * jove

ACORD de 18 de novembre de 2004, de la directora general del Servef, pel qual s'amplia el termini de presentació de justificacions per als beneficiaris de les ajudes dels programes d'ocupació pública d'interés social, salari jove, en col·laboració amb les corporacions locals i el pla de manteniment dels servicis públics a les zones d'interior. [2004/X12642]
  
Vista l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Pública d'Interés Social, per a l'exercici 2004 (DOGV de 6 de febrer de 2004).
  
Vista l'Ordre de 30 desembre de 2003, de la Conselleria d'Economia, Hisenda i Ocupació, per la qual s'obri el termini de presentació de sol·licituds per a l'exercici 2004, del Programa Salari Jove, regulat en l'Ordre de 29 de setembre de 2003, de la Conselleria d'Economia, Hisenda i Ocupació, per la qual es regula el Salari Jove i es dóna publicitat a la línia de crèdit i a l'import global destinat a finançar la concessió de les subvencions l'any 2003 (DOGV d'11 de febrer de 2004).
  
Vista l'Ordre de 10 de setembre de 2004, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions a les corporacions locals en el marc del Pla de Manteniment dels Servicis a les Zones d'Interior, per a l'exercici 2004 (DOGV de 27 de setembre de 2004).
  
Atés que l'inici dels projectes d'ocupació pública a través dels quals s'ha contractat desocupats per a la realització d'obres i servicis d'interés general i social, s'ha produït més tard que en anys anteriors.
  
Atés que les circumstàncies concurrents han comportat dificultats en l'ajust temporal del desenvolupament dels projectes, i la justificació de les despeses subvencionades haurà de realitzar-se en el termini que especifique la resolució de concessió i, com a màxim, fins al 20 de novembre de 2004, d'acord amb els articles 12 de l'Ordre de 30 de desembre de 2003; 14 de l'Ordre de 10 de setembre de 2004, i 12 de l'Ordre de 29 de setembre de 2003.
  
De conformitat amb el que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'empara del que estableix la disposició final primera de les ordres de 30 de desembre de 2003 i de 10 de setembre de 2004, així com la disposició addicional tercera de l'Ordre de 29 de setembre de 2004, acorde:
  
Ampliar el termini per a la presentació de justificacions establit en les ordres de la Conselleria d'Economia, Hisenda i Ocupació, anteriorment citades, fins al 17 de desembre de 2004, per considerar-ho necessari per al desenvolupament i l'execució.
  
De conformitat amb el que disposa l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest acord no és susceptible de recurs.